પીએમ મોદી ગુજરાતની પ્રજા માટે હિતકારી નિર્ણયો લેતા હોવા સાથે રાજકોટને એઇમ્સ મળવાથી શહેરની સુવિધામાં વધારો થશે તેમ કહેતા કોંગ્રેસ ૫૦ વર્ષમાં જે નિર્ણય ના લઇ શકી તે પીએમ મોદીએ પાંચ જ વર્ષમાં લઇ બતાવ્યો હોવાનું પણ જણાવ્યું હતું. ડે. સીએમ અને આરોગ્ય વિભાગના મંત્રી નીતિન પટેલે રાજકોટના ખંઢેરીમાં એઇમ્સ સ્થપાશે તેવી સત્તાવાર જાહેરાત કરતા જણાવ્યું છે કે, રાજયના નાગરિકોને ઘરઆંગણે વૈશ્વિક સ્તરની આરોગ્ય સુવિધાઓ મળી રહે તે માટે કેન્દ્ર સરકારે ૧૨૦૦ કરોડના ખર્ચે ૮૦૦થી ૧૦૦૦ પથારીની સગવડ સાથેની અત્યાધુનિક એઇમ્સ રાજકોટ ખાતે સ્થાપવાનો નિર્ણય કર્યો છે.